Uguren-a ḥuzen akk ticraḍ, maca tid yugten: tafrayt tesɛa: 57.93% deg uɣerbaz alemmas, ma di tesnawit 46.38% ɣer yinelmaden n tutlayin akked 52.46% ɣer wid n tsekla, acku yella wanda i tt-ssemrasen anda ur ilaq ara, ama gar tesɣunin n tuqqna amedya: iruḥ urgaz akked mmi-s ɣer lexla [iruḥ urgaz, akked mmi-s ɣer lexla] neɣ deg usteqsi… maca llan ilugan ilaqen ad ten-neḍfer akken ad d-nebnu tanfalit tuɣdimt. Nettarra tafrayt sdat n umernu n wakud, mi ara yili di tazwara n tefyirt ma ulac tasɣunt amedya:zik-nni, taddart-nneɣ tebḍa d igrawen [zik-nni taddart-nneɣ tebḍa d igrawen], neɣ n wadeg amedya: di taddart-nneɣ, llant snat n tliwa [di taddart-nneɣ llant snat n tliwa]…